«Տաղարանի» երգացանկում հաճախ են հանդիպում Խ. Ավետիսյանի գործերը, իսկ ահա հոբելյանական այս տարում Մաեստրոյի ձեռամբ Խ. Ավետիսյանի՝ ևս ինը ստեղծագործություններ են մշակել և գործիքավորվել, որոնք էլ առաջին անգամ հնչեցին նույն համերգին: Ինչպես «Տաղարանի» երաժիշտներն են ասում, «այս անգամ էլ Մաեստրոն նոր գործեր էր ծաղկացրել»: Համերգը սկսվեց «Արցախի» անվանումով գործի կատարմամբ: Հայրենի աննման վայրերին սիրո քնքուշ խոստովանություն, ասես, լիներ այս նվագը. հատկապես քանոնի մենանվագի շնորհիվ, այն քնարական ընդգծված հունչ ուներ: